  Виталий Пронин Туннэ Удмуртилэн Тӧроез Александр Бречалов вазиськонэн потӥз Кун Кенешысь депутатъёс азе. Шуиз: номыр шоры учкытэк, республикамы азяз пуктэм ужпумъёсты быдэстоз! Уката но нацпроектъёсты пыӵатонъя, соос калыклэсь улон-вылонзэс ӟечомытыны чакламын. — Туннэ котькуд семьяез син азьын возёно, угось югдур пӧртэм луыны быгатэ, — пусйиз Тӧро. — Шумпотымон, шуге-леке вуэмъёслы юрттӥськыны басьтӥсько ужбергатӥсьёс но, огшоры адямиос но. Тодӥсько: депутатъёс та вакытэ бырйисьёссэс уг вунэто. Кин калыклы ӟеч лэсьтэ — соос уз вунэ. Ог-огмылы юрттон мылкыдын асьмеос кужмогес гинэ луиськом. Солы луыса ик та югдурысь но вормисен потом. Керӟегъяськоно ӧвӧл! Элина Кумачёва  